  Анжелика Тихонова корреспондент Ижкарысь Кузебай Герд нимо гимназиысь пиналъёс ӵектосъёсын воштӥськон улсын Алнашысь школаосы вуылӥзы. Со сярысь Удмурт дышетскисьёслэн ӵектосъёсъя офиссылэн пресс-службаез ивортэ. Ужрад улсын пиналъёс ог-огзэс быдэстоно ӵектосъёсыны тодматӥзы, валче ужан сярысь кенешизы. Ижкарысь пиналъёс «Фотоперепись героев войны «МИ»» ӵектосэз улонэ пыӵатэмзы сярысь веразы, нош алнашъёс Вуж Шудья школаысь дышетӥсьёслэн «Рыбаков Фондлэн» вожвылъяськоназ усто пыриськемзы сярысь мадизы.  Озьы ик Ижысь пиналъёс Гондыргуртысь школае вуылӥзы но дышетскисьёслэн но дышетӥсьёслэн шаертодонъя, эскеронъёсъя но творчествоя ӵектосъёсынызы тодматскизы. Табере Кузебай Герд нимо гимназиысь пиналъёс Алнаш ёросысь дышетскисьёсты доразы куное возьмало.  Ватсалом, пумиськон Ижкарысь Кузебай Герд нимо гимназилэн кичӧлтэмезъя но «Алнаш ёрос» муниципал кылдытэтлэн администрациысьтыз дышетонъя управленилэн юрттэмез улсын ортчиз. Тодэ вайытом, удмурт дышетскисьёслэн ӵектосъёсъя офиссы таяз арын элькунысьтымы пиналъёс понна «Стажировка в проект» нимо выль дышетскон курссэ мытэ.  Тегъёс: Дышетон Ижкар Удмуртия пиналъёс Алнаш КузебайГерднимогимназия  